སྤྱིན་ཐག་གིས་བསྡམས་པའི་སྔོ་ཚོད་ཟ་མི་རུང་བཡི་གསར་འགྱུར་བཀོད་རྗེས།གསར་འགོད་པ་ཟི་ལིང་གི་ཧྭ་ལེན་རང་འདེམ་ཚོང་ཁྲོམ་དུ་སོང་ནས་བལྟས་པ་ན།སྤྱིན་ཐག་གིས་བསྡམས་པའི་སྔོ་ཚོད་མ་མཐོང་ཞིང་།ཉེ་འགྲམ་གྱི་གཞིས་དམངས་རྣམས་ཀྱིས་བཤད་པ་ལྟར་ན།ན་ནིང་གི་ཟླཔ་ནས་བཟུང་རང་འདེམ་ཚོང་ཁྲོམ་གྱིས་སྔོ་ཚོད་སྤྱིན་ཐག་གིས་མ་བསྡམས་པ་རེད་ཟེར།གནས་ཚུལ་དེ་ལས་ཚོང་ཁྲོམ་བདག་གཉེར་པས་དེའི་ཐད་ལ་སེམས་ཤུགས་བཀོལ་བ་མཚོན་ཐུབ།རང་འདེམ་ཚོང་ཁྲོམ་གྱི་ལས་བྱེད་པས་བཤད་པ་ལྟར་ན།དེ་ནི་ཁོ་ཚོའི་ཀུང་སིའི་ཟས་རིགས་བདེ་འཇགས་སྡེ་ཁག་གིས་ཟས་རིགས་བདེ་འཇགས་ཐད་ཀྱི་གཏན་འཁེལ་ལག་བསྟར་བྱས་ཏེ།འཛད་སྤྱོད་པར་དམིགས་པའི་འགྱུར་ལྡོག་ཅིག་ཡིན།དེ་ལྟ་བུའི་སེམས་ཤུགས་ཕྲ་མོ་ད་རུང་ཧ་ཅང་མང་པོ་ཡོད།གལ་ཏེ།ཚོང་ཁང་ཡོད་ཚད་ཀྱིས་དེ་ལྟར་འཛད་སྤྱོད་པའི་ཟས་རིགས་བདེ་འཇགས་ཐད་བསམ་བློ་ཕྲན་ཙམ་བཏང་སྟེ།གཏན་འཁེལ་གྱི་ནུས་པ་འདོན་སྤེལ་གང་ལེགས་བྱེད་ཐུབ་ན།དེས་ཕྱིར་འཚོང་བྱེད་ཀྱིན་པའི་ཟས་རིགས་ཀྱིས་མང་ཚོགས་ཀྱི་སེམས་བདེ་རུ་འཇུག་ཐུབ་ངེས་རེད།།